pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออมสิน ออกเงินฝากเผื่อเรียกพิเศษ 3 ประเภท
วันพฤหัสบดีที่ 8 พฤศจิกายน 2561
ออมสิน ออกเงินฝากเผื่อเรียกพิเศษ 3 ประเภท
ออมสิน ออกเงินฝากเผื่อเรียกพิเศษ 3 ประเภท เผื่อเรียกพิเศษ 4 ดอกเบี้ย 1.15% ต่อปี, เผื่อเรียกพิเศษ 9 ดอกเบี้ย 1.35% ต่อปี และ เผื่อเรียกพิเศษ 14 ดอกเบี้ย 1.45% ต่อปี บุคคลธรรมดาได้รับยกเว้นภาษี รับฝากวันนี้ถึง 30 ธ.ค.2561
ธนาคารออมสิน นําเสนอเงินฝากประเภทเผื่อเรียกพิเศษ 3 ประเภท “เผื่อเรียกพิเศษ 4” ดอกเบี้ย 1.15%, “เผื่อเรียกพิเศษ 9” ดอกเบี้ย 1.35% และ “เผื่อเรียกพิเศษ 14” ดอกเบี้ย 1.45% เปิดรับฝากตั้งแต่บัดนี้จนถึง 30 ธันวาคม 2561 บุคคลธรรมดาดอกเบี้ยได้รับยกเว้นภาษี
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินในฐานะสถาบันการเงินของรัฐที่ดําเนินภารกิจสําคัญคือ มุ่งมั่นทําหน้าที่ส่งเสริมการออม และนําเสนอรูปแบบการออมผ่านผลิตภัณฑ์เงินฝากที่หลากหลาย เพื่อสนับสนุนภาคการออมอย่างมั่นคงและยั่งยืน โดยมีการปรับปรุงและพัฒนาผลิตภัณฑ์เงินฝากอย่างต่อเนื่อง ล่าสุดนี้ ธนาคารฯ ได้นําเสนอผลิตภัณฑ์เงินฝากที่มีผลตอบแทนที่น่าสนใจ คือ “เงินฝากเผื่อเรียกพิเศษ” จํานวน 3 ประเภท ซึ่งเปิดรับฝากตั้งแต่บัดนี้จนถึงวันที่ 30 ธันวาคม 2561 ณ ธนาคารออมสินทุกสาขาทั่วประเทศ
สําหรับเงินฝากเผื่อเรียกพิเศษ 3 ประเภทนี้ ได้แก่ “เงินฝากเผื่อเรียกพิเศษ 4” ฝากครบ 4 เดือน อัตราดอกเบี้ย 1.15% ต่อปี (เทียบเท่าเงินฝากประจํา 1.35% ต่อปี) “เงินฝากเผื่อเรียกพิเศษ 9” ฝากครบ 9 เดือน อัตราดอกเบี้ย 1.35% ต่อปี (เทียบเท่าเงินฝากประจํา 1.58% ต่อปี) “เงินฝากเผื่อเรียกพิเศษ 14” ฝากครบ 14 เดือน อัตราดอกเบี้ย 1.45% ต่อปี (เทียบเท่าเงินฝากประจํา 1.70% ต่อปี) ซึ่งเงินฝากทั้ง 3 ประเภทดังกล่าว ธนาคารฯ เปิดรับฝากทั้งบุคคลธรรมดาอายุตั้งแต่ 7 ปีขึ้นไป และนิติบุคคลทุกประเภท โดยบุคคลธรรมดาดอกเบี้ยจะได้รับการยกเว้นภาษี เปิดบัญชีขั้นต่ํา 10,000 บาท ฝากเพิ่มครั้งละไม่ต่ํากว่า 1,000 บาท ถอนเท่าใดก็ได้ แต่ถ้าถอนหรือปิดบัญชีก่อนฝากครบกําหนด จํานวนเงินที่ถอนจะได้รับดอกเบี้ยในอัตราดอกเบี้ยเงินฝากเผื่อเรียก คํานวณดอกเบี้ยเป็นรายวันจากยอดเงินฝาก ลงรับดอกเบี้ยเมื่อฝากครบกําหนด โดยจะโอนเข้าบัญชีเงินฝากเผื่อเรียกที่เปิดไว้เป็นบัญชีคู่โอน
ทั้งนี้ หากต้องการข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน แต่หากมีข้อสงสัย ต้องการรายละเอียดเพิ่มเติมจากเจ้าหน้าที่ สามารถติดต่อสอบถามได้ที่ ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน โทร.1115
รัฐบาลไทย-ข่าวทำเนียบรัฐบาล-บสย. ลงนามสมาชิกใหม่ เครดิตบูโร สู่ยุค Big Data เพิ่มเครื่องมือ ประเมินคุณภาพช่วย SMEs เข้าถึงแหล่งทุน
วันจันทร์ที่ 9 ตุลาคม 2560
บสย. ลงนามสมาชิกใหม่ เครดิตบูโร สู่ยุค Big Data เพิ่มเครื่องมือ ประเมินคุณภาพช่วย SMEs เข้าถึงแหล่งทุน
บสย.ลงนามการเป็นสมาชิก บริษัท ข้อมูลเครดิตแห่งชาติ (จํากัด) สอดรับแผนรัฐบาล ก้าวสู่ Big Data บูรณาการข้อมูล ประเมินคุณภาพลูกค้า สร้างวินัยทางการเงิน เพิ่มช่องทางช่วยผู้ประกอบการ SMEs เข้าถึงสินเชื่อ  มั่นใจส่งผลดีต่อระบบเศรษฐกิจในระยะยาว
บรรษัทประกันสินเชื่ออุตสาหกรรมขนาดย่อม (บสย.) ลงนามการเป็นสมาชิก บริษัท ข้อมูลเครดิตแห่งชาติ(จํากัด) สอดรับแผนรัฐบาล ก้าวสู่ Big Data บูรณาการข้อมูล ประเมินคุณภาพลูกค้า สร้างวินัยทางการเงิน เพิ่มช่องทางช่วยผู้ประกอบการ SMEs เข้าถึงสินเชื่อ มั่นใจส่งผลดีต่อระบบเศรษฐกิจในระยะยาว
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ได้ร่วมลงนามการเป็นสมาชิก บริษัท ข้อมูลเครดิตแห่งชาติ จํากัด เพื่อเพิ่มความคล่องตัวและเพิ่มประสิทธิภาพ ด้านการบริหารจัดการ และการวิเคราะห์ข้อมูลการค้ําประกันสินเชื่อ เพื่อช่วยผู้ประกอบการ SMEs ที่ใช้บริการค้ําประกันสินเชื่อ บสย.มีโอกาสเข้าถึงสินเชื่อได้มากขึ้น สร้างวินัยทางการเงิน ส่งผลดีต่อระบบเศรษฐกิจในระยะยาว และเป็นการยกระดับฐานข้อมูลผู้ประกอบการ SMEs ที่มีคุณภาพมากขึ้น ก้าวสู่ยุค Big Data ตามแนวทางของรัฐบาลอย่างแท้จริง โดยเบื้องต้น บสย.จะส่งฐานลูกค้า SMEs ที่ค้ําประกันกับ บสย. ประมาณ 200,000 รายเข้าสู่ฐานข้อมูลของเครดิตบูโร
“การเข้าเป็นสมาชิกเครดิตบูโรของบสย.ครั้งนี้ จะเป็นการยกระดับ พร้อมก้าวสู่มาตรฐานใหม่ของการจัดเก็บข้อมูล SMEs ของบสย. ซึ่งผู้ประกอบการ SMEs จะได้รับประโยชน์สูงสุดในด้านการเข้าถึงสินเชื่อ” นายนิธิศ กล่าว
นายสุรพล โอภาสเสถียร ผู้จัดการใหญ่ เครดิตบูโร เปิดเผยว่า “ขอบพระคุณ บรรษัทประกันสินเชื่ออุตสาหกรรมขนาดย่อม ที่เข้าเป็นสมาชิกเครดิตบูโร ซึ่งถือว่าเป็นสถาบันการเงินเฉพาะกิจ (SFIs) ล่าสุด และเป็นการเปิดศักราชใหม่ของธุรกิจนี้ ด้วยประสบการณ์ ความรู้ ทักษะ ประกอบกับการเข้าเป็นสมาชิกเครดิตบูโรในครั้งนี้ จะเป็นการยกระดับการบริหารความเสี่ยงของ บสย. ให้มีความมั่นคงและเป็นมาตรฐานยิ่งขึ้น เพื่อช่วยเหลือวิสาหกิจขนาดกลางและขนาดย่อม ผ่านกลไกการค้ําประกันสินเชื่อ สร้างความเชื่อมั่นให้กับสถาบันการเงินในการอนุมัติสินเชื่อมากขึ้น รวมทั้งเป็นการช่วยพัฒนาอุตสาหกรรมขนาดกลางและขนาดย่อม ให้บรรลุเป้าหมายตามแผนพัฒนาเศรษฐกิจและสังคมแห่งชาติอีกด้วย”
ข้อมูลเพิ่มเติมกรุณาติดต่อ
บรรษัทประกันสินเชื่ออุตสาหกรรมขนาดย่อม (บสย.) ศรัญยู ตันติเสรี 091-771-2885
saranyu@tcg.or.th website: www.tcg.or.th www.facebook.com/tcg.or.th
บริษัท ข้อมูลเครดิตแห่งชาติ จํากัด (เครดิตบูโร) ฝ่ายธุรกิจสัมพันธ์และภาพลักษณ์องค์กร 02 095 5867
E-mail: ilovebureau@ncb.co.th / website: www.ncb.co.th / facebook: www.facebook.com/ilovebureau
รัฐบาลไทย-ข่าวทำเนียบรัฐบาล-ทส.ร่วมประชุมชี้แจงนโยบายรัฐบาลต่อผู้บริหารระดับสูง
วันศุกร์ที่ 9 สิงหาคม 2562
ทส.ร่วมประชุมชี้แจงนโยบายรัฐบาลต่อผู้บริหารระดับสูง
ทส.ร่วมประชุมชี้แจงนโยบายรัฐบาลต่อผู้บริหารระดับสูง
ทส.ร่วมประชุมชี้แจงนโยบายรัฐบาลต่อผู้บริหารระดับสูง
วันนี้ (8 สิงหาคม 2562) เวลา 09.00 น. ณ ห้องแกรนด์ไดมอนด์ บอลรูม อิมแพ็คฟอรั่ม     เมืองทองธานี จังหวัดนนทบุรี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหารระดับสูง ของกระทรวงทรัพยากรธรรมชาติและสิ่งแวดล้อม เข้าร่วมรับฟังการประชุมชี้แจงนโยบายรัฐบาลต่อผู้บริหารระดับสูง โดยมี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานการประชุมชี้แจงนโยบายรัฐบาล และรองนายกรัฐมนตรีชี้แจงนโยบายรัฐบาลที่สําคัญเฉพาะด้าน ต่อรัฐมนตรี ผู้บัญชาการเหล่าทัพ หัวหน้าส่วนราชการระดับสูง และผู้ว่าราชการจังหวัดทั่วประเทศ จากทุกหน่วยงาน ทั้งนี้ ในการประชุมดังกล่าวได้มีการแจกเอกสารคําแถลงนโยบายของคณะรัฐมนตรี (ครม.) ที่ได้แถลงต่อรัฐสภาที่ผ่านมาด้วย
รัฐบาลไทย-ข่าวทำเนียบรัฐบาล-กิจกรรมส่งเสริมพุทธศาสนา เนื่องในเทศกาลอาสาฬหบูชาและเข้าพรรษา
วันศุกร์ที่ 30 มิถุนายน 2560
กิจกรรมส่งเสริมพุทธศาสนา เนื่องในเทศกาลอาสาฬหบูชาและเข้าพรรษา
กระทรวงอุตสาหกรรม จัดกิจกรรมส่งเสริมพุทธศาสนา เนื่องในเทศกาลอาสาฬหบูชาและเข้าพรรษา
วันนี้ (30 มิถุนายน 2560) นายสมชาย หาญหิรัญ ปลัดกระทรวงอุตสาหกรรม นําคณะผู้บริหารข้าราชการและพนักงานกระทรวงอุตสาหกรรม ถวายเทียนพรรษา ผ้าอาบน้ําฝน เครื่องไทยธรรม และถวายปัจจัยพระสงฆ์อาพาธ เนื่องในเทศกาลอาสาฬหบูชาและเข้าพรรษา ณ โรงพยาบาลสงฆ์
รัฐบาลไทย-ข่าวทำเนียบรัฐบาล-ทส. นำร่องตลาด อตก. ลดพลาสติกและโฟม
วันพฤหัสบดีที่ 31 พฤษภาคม 2561
ทส. นําร่องตลาด อตก. ลดพลาสติกและโฟม
กระทรวงทรัพยากรธรรมชาติและสิ่งแวดล้อม จัดกิจกรรม Kick Off รณรงค์ลดขยะพลาสติก เนื่องในวันสิ่งแวดล้อมโลก (5 มิถุนายน) ประจําปี 2561 เพื่อกระตุ้นให้ประชาชนเกิดความตระหนักและเห็นความสําคัญของปัญหาขยะพลาสติก รวมทั้งให้ประชาชนมีส่วนร่วมในการรักษาสิ่งแวดล้อม
ทส. นําร่องตลาด อตก. ลดพลาสติกและโฟม
กระทรวงทรัพยากรธรรมชาติและสิ่งแวดล้อม จัดกิจกรรม Kick Off รณรงค์ลดขยะพลาสติก เนื่องในวันสิ่งแวดล้อมโลก (5 มิถุนายน) ประจําปี 2561 เพื่อกระตุ้นให้ประชาชนเกิดความตระหนักและเห็นความสําคัญของปัญหาขยะพลาสติก รวมทั้งให้ประชาชนมีส่วนร่วมในการรักษาสิ่งแวดล้อม
โดยในวันนี้ (31 พฤษภาคม 2561) เวลา 10.00 น. นายรัชฎา สุริยกุล ณ อยุธยา อธิบดีกรมส่งเสริมคุณภาพสิ่งแวดล้อม และ นายกมลวิศว์ แก้วแฝก ผู้อํานวยการองค์การตลาดเพื่อเกษตรกร (ตลาด อตก.) ร่วมลงนามประกาศเจตนารมย์ "ตลาดสด นําร่องลดพลาสติกและโฟม" ณ องค์การตลาดเพื่อเกษตรกร (ตลาด อตก.) เขตจตุจักร กรุงเทพมหานคร โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมลงนามเป็นสักขีพยาน และร่วมพูดคุยในประเด็นการลดขยะพลาสติก ภายใต้ Theme การรณรงค์เนื่องในวันสิ่งแวดล้อมโลก ประจําปี 2561 “Beat Plastic Pollution: It you can’t reuse it, refuse it” รักษ์โลก เลิกพลาสติก ร่วมกับ รถเมล์ คนึงนิจ ดารารับเชิญทําหน้าที่พิธีกร
ในการนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้รณรงค์ให้ประชาชนและพ่อค้าแม่ค้าในตลาด อตก. ร่วมกันลดใช้พลาสติก ซึ่งการดําเนินโครงการนําร่องลดใช้ถุงพลาสติกและโฟมในตลาดสด อตก. จะเริ่มลดการใช้พลาสติกลง 20% และมีเป้าหมายคือ "อตก. ไม่มีโฟม ปี 62"
ภาพ: ธนชัย/ กรมส่งเสริมคุณภาพสิ่งแวดล้อม, ข่าวและเผยแพร่: อาทิตยา
รัฐบาลไทย-ข่าวทำเนียบรัฐบาล- เร่งรัดและติดตามความก้าวหน้าโครงการก่อสร้างสถานที่พักพิงสัตว์ และโรงพยาบาลสัตว์ อ.ดอยสะเก็ด จ.เชียงใหม่
วันอังคารที่ 27 พฤศจิกายน 2561
เร่งรัดและติดตามความก้าวหน้าโครงการก่อสร้างสถานที่พักพิงสัตว์ และโรงพยาบาลสัตว์ อ.ดอยสะเก็ด จ.เชียงใหม่
รัฐมนตรีเกษตรฯ เร่งรัดและติดตามความก้าวหน้าโครงการก่อสร้างสถานที่พักพิงสัตว์ และโรงพยาบาลสัตว์ อ.ดอยสะเก็ด จ.เชียงใหม่
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังการติดตาม การดําเนินงานการก่อสร้างสถานที่พักพิงสัตว์ และโรงพยาบาลสัตว์ ณ อําเภอดอยสะเก็ด จังหวัดเชียงใหม่ ว่า ตามที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ พล.อ.ต.ธวัชชัย ศรีแก้ว หัวหน้าแผนกสัตวบาลในพระองค์ฯ และคณะ เดินทางมาเยี่ยมมูลนิธิ ดิ อาร์ค เมื่อวันที่ 1 กันยายน ที่ผ่านมา ได้พระราชทานเงินช่วยเหลือมูลนิธิ จํานวน 50,000 บาท พร้อมทั้งพระราชทานค่ารักษาพยาบาลให้สุนัขโบตั๋น ซึ่งเป็นสุนัขเพศผู้วัย 2 ปี ที่ถูกทําร้ายจนได้รับบาดเจ็บ นั้น
กระทรวงเกษตรฯ โดยกรมปศุสัตว์และหน่วยงานที่เกี่ยวข้อง จึงได้เร่งรัดดําเนินการก่อสร้างสถานที่พักพิงสัตว์ และโรงพยาบาลสัตว์ ณ อําเภอดอยสะเก็ด จังหวัดเชียงใหม่ โดยมีแนวทางสําคัญที่ต้องพิจารณาในการสร้างสถานที่พักพิงสัตว์ดังกล่าว ประกอบไปด้วย 1) การจัดสวัสดิภาพสัตว์ ต้องเป็นไปตามกฎหมายและหลักสวัสดิภาพสัตว์ 2) มีความปลอดภัยทั้งต่อสัตว์ และคนงานในศูนย์ฯ 3) การออกแบบต้องคํานึงถึงผลกระทบกับสิ่งแวดล้อม ซึ่งครอบคลุมเรื่องการกําจัดน้ําเสีย สิ่งปฏิกูล ซากสัตว์ เป็นต้น และ 4) ประหยัด คุ้มค่า และเหมาะสมกับงบประมาณที่ใช้ดําเนินการก่อสร้าง รวมไปถึงการประหยัดพลังงาน
สําหรับโครงการสถานที่พักพิงสัตว์ และโรงพยาบาลสัตว์ อําเภอดอยสะเก็ด จังหวัดเชียงใหม่ มีเนื้อที่ก่อสร้างทั้งหมด 5 ไร่ 10 ตารางวา งบประมาณ 39.73 ล้านบาท ซึ่งกระทรวงเกษตรฯ โดยกรมปศุสัตว์จะเริ่มดําเนินการก่อสร้างในวันที่ 1 กุมภาพันธ์ 2562 ระยะเวลาก่อสร้างจากเดิม 240 วัน จะเร่งรัดดําเนินการให้แล้วเสร็จภายใน 180 วัน ในเดือนมิถุนายน 2562 หากโครงการแล้วเสร็จ คาดว่าจะสามารถช่วยเหลือ
เป็นที่พึ่งพิงของสัตว์ที่ถูกทารุณกรรม สัตว์ด้อยโอกาส ได้มีประสิทธิภาพมากขึ้น รวมถึงสร้างความรู้เข้าใจ ปลูกจิตสํานึกให้แก่ชุมชนและสังคมให้มีส่วนร่วมในการแก้ไขปัญหาสุนัขจรจัดอีกด้วย.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.ดิจิทัลฯ เปิดงาน “วันนักการตลาดแห่งประเทศไทย ประจำปี 2562”
วันเสาร์ที่ 16 พฤศจิกายน 2562
รมว.ดิจิทัลฯ เปิดงาน “วันนักการตลาดแห่งประเทศไทย ประจําปี 2562”
รมว.ดิจิทัลฯ เปิดงาน “วันนักการตลาดแห่งประเทศไทย ประจําปี 2562”
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ให้เกียรติเป็นประธานเปิดงาน “วันนักการตลาดแห่งประเทศไทย ประจําปี 2562” ในวันที่ 15 พฤศจิกายน 2562 จัดขึ้นโดยสมาคมการตลาดแห่งประเทศไทย พร้อมทั้งกล่าวปราศรัยในหัวข้อ “Welcome to Digital Economy 2020s การใช้เทคโนโลยีดิจิทัลขับเคลื่อนไทยในยุคทศวรรษ 2020” ให้แก่นักการตลาดและนักธุรกิจชั้นนําของประเทศให้เข้าใจถึงบทบาทภาครัฐที่มีต่อภาคเอกชนในการส่งเสริมและผลักดันการใช้เทคโนโลยีดิจิทัลที่ทันสมัยในโลกการตลาดยุคใหม่ ณ ห้องคอนเวนชั่น ฮอลล์ ชั้น 22 โรงแรมเซ็นทารา แกรนด์ แอท เซ็นทรัลเวิล์ด กรุงเทพฯ
***********************
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 24 มิถุนายน 2563
วันพุธที่ 24 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 24 มิถุนายน 2563
ถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากประเทศฟิลิปปินส์และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 3 ราย ยอดผู้ป่วยกลับบ้านสะสม 3,026 ราย หรือคิดเป็นร้อยละ 95.8
ายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 24 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากประเทศฟิลิปปินส์และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 3 ราย ยอดผู้ป่วยกลับบ้านสะสม 3,026 ราย หรือคิดเป็นร้อยละ 95.85 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 73 ราย หรือร้อยละ 2.31 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,157 ราย
สถานการณ์การติดเชื้อของประเทศไทยขณะนี้ยังคงเป็นคนไทยที่เดินทางกลับมาจากต่างประเทศ ส่วนการติดเชื้อภายในประเทศถึงวันนี้นับเป็นเวลา 1 เดือน แล้วที่ไม่พบรายงานผู้ติดเชื้อรายใหม่ รัฐบาลขอความร่วมมือให้ประชาชนและทุกภาคส่วนยังคงเข้มมาตรการต่อเนื่อง โดยเฉพาะอย่างยิ่งเมื่อมีการผ่อนคลายมาตรการในระยะที่ 4 และคณะรัฐมนตรีมีมติให้หยุดชดเชยในช่วงวันสําคัญทางพระพุทธศาสนาในช่วงวันที่ 4-7 กรกฎาคม นี้ ทําให้มีประชาชนทยอยเดินทางกลับภูมิลําเนา ท่องเที่ยว ทําบุญในช่วงวันหยุดยาว บางสถานที่อาจเกิดความแออัด มีการรวมตัวของคนจํานวนมากซึ่งมีความเสี่ยงที่จะเกิดการแพร่และสัมผัสเชื้อได้ กระทรวงสาธารณสุขขอความร่วมมือประชาชนอย่าประมาท ให้ป้องกันตัวเอง ทุกครั้งที่ออกจากบ้านให้สวมหน้ากากอนามัย/หน้ากากผ้า เลี่ยงการเข้าไปอยู่ในที่ที่มีคนอยู่รวมกันจํานวนมาก พกแอลกอฮอล์เจลสําหรับล้างมือ ที่สําคัญคือ เมื่อป่วยต้องอยู่บ้านพักรักษาตัวไม่ไปในสถานที่ต่างๆ
ส่วนวัด หรือ ศาสนสถานควรปฏิบัติตามมาตรการของกรมการศาสนา กระทรวงวัฒนธรรม สํานักงานพระพุทธศาสนาแห่งชาติ และกระทรวงสาธารณสุขกําหนดอย่างเคร่งครัด เช่น การจัดระเบียบพื้นที่ให้ลดความแออัดเมื่อเข้าไปในพระอุโบสถ จัดจุดคัดกรองวัดไข้ผู้ที่เข้ามาในวัด หากอุณหภูมิร่างกายเกิน 37.5 องศาเซลเซียสไม่อนุญาตให้ร่วมทํากิจกรรม ทุกคนต้องสวมหน้ากากอนามัย/หน้ากากผ้า จัดจุดให้บริการล้างมือด้วยสบู่และน้ําหรือเจลแอลกอฮอล์ รักษาความสะอาดภายในวัด จัดระบบระบายอากาศให้ถ่ายเทได้ดี ลงทะเบียนเข้า-ออก วัดทุกครั้ง และกระชับพิธีการในการประกอบพิธีกรรมให้สั้นลง เพื่อลดความเสี่ยงในการติดเชื้อโควิด 19
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  22 มกราคม 2562
วันอังคารที่ 22 มกราคม 2562
สรุปข่าวการประชุมคณะรัฐมนตรี  22 มกราคม 2562
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ เป็นประธานการประชุมคณะกรรมการบริหารการบูรณาการแผนและระบบกล้องโทรทัศน์วงจรปิด (CCTV) ทั่วประเทศ ครั้งที่ 1/2559
วันจันทร์ที่ 21 พฤศจิกายน 2559
รอง นรม. พลเอก ประวิตรฯ เป็นประธานการประชุมคณะกรรมการบริหารการบูรณาการแผนและระบบกล้องโทรทัศน์วงจรปิด (CCTV) ทั่วประเทศ ครั้งที่ 1/2559
..
วันนี้ (21 พฤศจิกายน 2559) เวลา 10.00 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี (หลังใหม่) ทําเนียบรัฐบาล พล.อ.ประวิตร วงษ์สุวรรณ รองนายกรัฐมนตรี เป็นประธานการประขุมคณะกรรมการบริหารการบูรณาการแผนและระบบกล้องโทรทัศน์วงจรปิด (CCTV) ทั่วประเทศ ครั้งที่ 1/2559
รองนายกรัฐมนตรี แถลงข่าวภายหลังการประชุมคณะกรรมการบริหารการบูรณาการแผนและระบบกล้องโทรทัศน์วงจรปิด (CCTV) ทั่วประเทศ ครั้งที่ 1/2559 ว่า วันนี้มีคําสั่งให้มีการออกไปสํารวจกล้อง CCTV ทั่วทั้งประเทศ และได้มอบหมายให้หม่อมหลวง ปนัดดา ดิศกุล รัฐมนตรีประจําสํานักนายกรัฐมนตรี ส่งผู้ตรวจราชการของสํานักนายกรัฐมนตรีไปเป็นชุดตรวจตามจุดต่างๆ ทั่วประเทศ โดยร่วมมือกับทางผู้ว่าราชการจังหวัด เจ้าหน้าที่ตํารวจ และ คสช. ในพื้นที่ เพื่อดําเนินการออกตรวจสอบสภาพกล้อง CCTV ที่ติดตั้งอยู่ตามจุดต่าง ๆ ทั่วประเทศ รวมถึงตรวจสอบว่ากล้อง CCTV สามารถบันทึกภาพได้ครบถ้วนทุกพื้นที่หรือไม่ ซึ่งการแก้ปัญหาดังกล่าวนั้นจะช่วยลดการก่ออาชญากรรมในแต่ละพื้นที่ได้ คาดว่าจะสํารวจให้แล้วเสร็จเร็วที่สุดภายในเดือนกุมภาพันธ์-มีนาคม 2560 และขณะเดียวกันจะมีการตั้งคณะกรรมการชุดหนึ่งขึ้นมาตรวจสอบความคุ้มค่าในการใช้งบประมาณในการติดตั้งกล้อง CCTV ที่ผ่านมาด้วย รวมถึงจะมีการกําหนดมาตรฐานการทํา TOR ติดตั้งกล้อง CCTV ต่อไป
*****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม ให้การต้อนรับนางนราพร จันทร์โอชา ภริยานายกรัฐมนตรี เพื่อเตรียมความพร้อมต้อนรับภริยาผู้นำประเทศอาเซียน
วันศุกร์ที่ 11 ตุลาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม ให้การต้อนรับนางนราพร จันทร์โอชา ภริยานายกรัฐมนตรี เพื่อเตรียมความพร้อมต้อนรับภริยาผู้นําประเทศอาเซียน
นายอิทธิพล คุณปลื้ม รัฐมนตรีว่าการกระทรวงวัฒนธรรม ให้การต้อนรับนางนราพร จันทร์โอชา ภริยานายกรัฐมนตรี เพื่อเตรียมความพร้อมต้อนรับภริยาผู้นําประเทศอาเซียน ในโอกาสติดตามผู้นําประเทศอาเซียน เข้าร่วมการประชุมสุดยอดอาเซียน
วันที่ ๒ ตุลาคม ๒๕๖๒ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ให้การต้อนรับนางนราพร จันทร์โอชา ภริยานายกรัฐมนตรี และคณะผู้บริหารจากสํานักนายกรัฐมนตรี เพื่อเตรียมความพร้อมต้อนรับภริยาผู้นําประเทศอาเซียน ในโอกาสติดตามผู้นําประเทศอาเซียน เข้าร่วมการประชุมสุดยอดอาเซียน ครั้งที่ ๓๕ และการประชุมที่เกี่ยวข้อง ระหว่างวันที่ ๓๑ ตุลาคม – ๑ พฤศจิกายน ๒๕๖๒ ณ กรุงเทพฯ โดยมีนางยุพา ทวีวัฒนะกิจบวร รองปลัดกระทรวงวัฒนธรรม ผู้บริหารกระทรวงวัฒนธรรม ภัณฑารักษ์ ผู้เชี่ยวชาญจากกรมศิลปากร ให้การต้อนรับ และนําชม ณ พิพิธภัณฑสถานแห่งชาติ พระนคร
รัฐบาลไทย-ข่าวทำเนียบรัฐบาล-บีโอไอนำเอสเอ็มอีบุกงานแสดงชิ้นส่วนในญี่ปุ่น ผลเจรจาธุรกิจกว่า 200 คู่ ดันลงทุนอุตสาหกรรมเป้าหมาย
วันอังคารที่ 24 กรกฎาคม 2561
บีโอไอนําเอสเอ็มอีบุกงานแสดงชิ้นส่วนในญี่ปุ่น ผลเจรจาธุรกิจกว่า 200 คู่ ดันลงทุนอุตสาหกรรมเป้าหมาย
บีโอไอเผยผลสําเร็จนําเอสเอ็มอีกลุ่มผู้ผลิตชิ้นส่วนไทย ร่วมงานแสดงเทคโนโลยีชิ้นส่วนและวัสดุอุตสาหกรรมระดับนานาชาติใหญ่ที่สุดของญี่ปุ่น ชี้จับมือศูนย์ส่งเสริมวิสาหกิจขนาดกลางและขนาดย่อมแห่งมหานครโตเกียว จับคู่เอสเอ็มอีไทย-ญี่ปุ่น กว่า 234 คู่
นางสาวกรองกนก มานะกิจจงกล ผู้อํานวยการกองพัฒนา และเชื่อมโยงการลงทุน สํานักงานคณะกรรมการส่งเสริมการลงทุน (บีโอไอ) เปิดเผยว่า เมื่อเร็ว ๆนี้ บีโอไอได้นําคณะผู้ประกอบการขนาดกลางและขนาดย่อม (เอสเอ็มอี) รวม 30 บริษัท ประกอบด้วย ผู้ผลิตชิ้นส่วนโลหะ ผู้ผลิตชิ้นส่วนยาง และผู้ประกอบการนิคมอุตสาหกรรมของไทย เดินทางไปกรุงโตเกียว ประเทศญี่ปุ่น เพื่อร่วมกิจกรรมหารือและจับคู่ธุรกิจระหว่างเอสเอ็มอีไทยกับเอสเอ็มอีญี่ปุ่น และเปิดบูธแสดงศักยภาพการผลิตชิ้นส่วนของผู้ผลิตไทย ภายในงานเอ็มเทค โตเกียว 2018 (M-Tech Tokyo 2018) ซึ่งเป็นงานแสดงเทคโนโลยีชิ้นส่วน และวัสดุอุตสาหกรรมระดับนานาชาติที่ใหญ่ที่สุดของญี่ปุ่น แต่ละปีมีผู้เข้าร่วมชมงานไม่น้อยกว่า 80,000 คน
ทั้งนี้กิจกรรมเจรจาธุรกิจ และเปิดบูธได้รับความสนใจจากผู้ประกอบการ และเอสเอ็มอีญี่ปุ่นที่เข้าร่วมชมงาน โดยมีการเจรจาธุรกิจระหว่างเอสเอ็มอีของ 2 ประเทศ รวมกว่า 234 คู่ และมี 24 บริษัทไทยที่ได้รับการติดต่อซื้อขายชิ้นส่วนกับบริษัทญี่ปุ่นภายหลังงาน
ขณะเดียวกันมีผู้ประกอบการและเอสเอ็มอีญี่ปุ่นจํานวนมาก สนใจสอบถามถึงแนวทางการดําเนินธุรกิจ รวมถึงการขยายการผลิตในประเทศไทย อาทิ ผู้ผลิตชิ้นส่วนและอุปกรณ์ทางการแพทย์ต้องการหาบริษัทขึ้นรูปผลิตภัณฑ์เพื่อทําข้อต่อในร่างกาย ผู้ประกอบการธุรกิจโลจิสติกส์ต้องการเข้ามาตั้งกิจการในประเทศ ผู้ผลิตชิ้นส่วนอุตสาหกรรมสนใจเข้ามาลงทุนผลิตวาล์วในประเทศไทย เป็นต้น
“งานเอ็มเทค เป็นงานใหญ่ประจําปีของญี่ปุ่น ภายในงานประกอบด้วยส่วนการจัดแสดงเทคโนโลยีชิ้นส่วนและวัสดุอุตสาหกรรมที่น่าสนใจ อาทิ เครื่องมือแพทย์ หุ่นยนต์และระบบอัตโนมัติ ซอฟต์แวร์ที่ใช้กับเครื่องกล รวมถึงการออกแบบทางวิศวกรรม ซึ่งล้วนเป็นกิจการเป้าหมายที่บีโอไอต้องการดึงเข้ามาลงทุนในไทย ดังนั้นจึงเป็นโอกาสสําคัญของเอสเอ็มอีไทยที่จะได้แสดงศักยภาพการผลิต เพื่อหาพันธมิตร และเกิดการเชื่อมโยงซื้อขายชิ้นส่วนร่วมกันต่อไป โดยเฉพาะครั้งนี้ บีโอไอได้ร่วมกับศูนย์ส่งเสริมวิสาหกิจขนาดกลางและขนาดย่อมแห่งมหานครโตเกียว จัดเวทีให้เอสเอ็มอีของ 2 ประเทศได้พบหารือกันโดยตรง ซึ่งจะก่อให้เกิดความร่วมมือทางธุรกิจระหว่างกันต่อไป และจากผลสําเร็จในการเจรจาจับคู่ธุรกิจครั้งนี้ บีโอไอวางแผนที่จะจัดกิจกรรมในรูปแบบเดียวกันอีกในปีถัดไป โดยตั้งเป้าหมายจะเชิญชวนผู้ประกอบการรายใหม่ ๆ เข้าร่วมกิจกรรมเพิ่มมากขึ้น” นางสาวกรองกนก กล่าว
นางสาวกรองกนก กล่าวเพิ่มเติมว่า คณะเอสเอ็มอีของไทยยังได้เดินทางไปเข้าเยี่ยมชม และรับทราบนโยบายการจัดหาชิ้นส่วน และภาพรวมการประกอบรถประเภทต่างๆ ได้แก่ โรงประกอบรถบรรทุกเล็ก รถยนต์นั่งอเนกประสงค์ และรถประกอบพิเศษ ของบริษัท ฮีโน่ มอเตอร์ ตั้งอยู่ที่เมืองฮามูระ ซึ่งปัจจุบันเป็นโรงงานประกอบรถ มีขนาดใหญ่เป็นลําดับที่ 2 จาก 4 โรงงานของฮีโน่ โดยบริษัทสนใจพัฒนาขั้นตอนผลิตรถยนต์ไฟฟ้า (อีวี) เพื่อรองรับตลาดในอนาคตด้วย
++++++++++++++++++++++++++++++++
รัฐบาลไทย-ข่าวทำเนียบรัฐบาล-รองนายกรัฐมนตรีเดินทางลงพื้นที่เพื่อกำกับติดตามการปฏิบัติราชการในภูมิภาค
วันอาทิตย์ที่ 30 กรกฎาคม 2560
รองนายกรัฐมนตรีเดินทางลงพื้นที่เพื่อกํากับติดตามการปฏิบัติราชการในภูมิภาค
รองนายกรัฐมนตรีเดินทางลงพื้นที่เพื่อกํากับติดตามการปฏิบัติราชการในภูมิภาค
วันนี้ (30 กรกฎาคม 2560) พลเอก ธนะศักดิ์ ปฏิมาประกร รองนายกรัฐมนตรี เดินทางลงพื้นที่เพื่อกํากับติดตามการปฏิบัติราชการในภูมิภาค โดยได้ตรวจโครงการก่อสร้างสะพานและกําแพงกันดิน คสล. พร้อมทั้งเยี่ยมเยียนประชาชน ณ หมู่ 10 บ้านช่วง ตําบล ปงยางคก อําเภอห้างฉัตร จังหวัดลําปาง ซึ่งเป็นภารกิจส่วนหนึ่งในการไปตรวจราชการในพื้นที่รับผิดชอบกลุ่มจังหวัดภาคเหนือตอนบน
รัฐบาลไทย-ข่าวทำเนียบรัฐบาล-ธอส.ปรับลดอัตราดอกเบี้ยเงินกู้ 0.125% - 0.250% ต่อปี คงความเป็นดอกเบี้ยเงินกู้บ้านที่ต่ำที่สุดในระบบสถาบันการเงิน
วันพฤหัสบดีที่ 6 กุมภาพันธ์ 2563
ธอส.ปรับลดอัตราดอกเบี้ยเงินกู้ 0.125% - 0.250% ต่อปี คงความเป็นดอกเบี้ยเงินกู้บ้านที่ต่ําที่สุดในระบบสถาบันการเงิน
ธนาคารอาคารสงเคราะห์ (ธอส.) ประกาศปรับลดอัตราดอกเบี้ยเงินกู้ลง 0.125% - 0.250% ต่อปี ยืนยันความเป็นสถาบันการเงินที่อัตราดอกเบี้ยเพื่อที่อยู่อาศัยที่ต่ําที่สุดในตลาด
ธนาคารอาคารสงเคราะห์ (ธอส.) ประกาศปรับลดอัตราดอกเบี้ยเงินกู้ลง 0.125% - 0.250% ต่อปี ยืนยันความเป็นสถาบันการเงินที่อัตราดอกเบี้ยเพื่อที่อยู่อาศัยที่ต่ําที่สุดในตลาด ประกอบด้วย อัตราดอกเบี้ย MLR ลดลงเหลือ 5.875% ต่อปี อัตราดอกเบี้ย MRR ลดลงเหลือ 6.375% ต่อปี และอัตราดอกเบี้ย MOR ลดลงเหลือ 6.500% ต่อปี
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการลดภาระค่าใช้จ่ายในด้านดอกเบี้ยให้กับลูกค้าประชาชน พร้อมทั้งมีส่วนสนับสนุนการขยายตัวทางเศรษฐกิจ ธอส. ในฐานะสถาบันการเงินเฉพาะกิจของรัฐที่มีพันธกิจ “ทําให้คนไทยมีบ้าน” จึงประกาศปรับลดอัตราดอกเบี้ยเงินกู้ลง 0.125% - 0.250% ต่อปี ประกอบด้วย อัตราดอกเบี้ยเงินกู้ลูกค้ารายใหญ่ชั้นดีประเภทเงินกู้แบบมีระยะเวลา (MLR) จาก 6.000% ต่อปี ลดลงเหลือ 5.875% ต่อปี อัตราดอกเบี้ยเงินกู้ลูกค้ารายย่อยชั้นดี (MRR) จาก 6.500% ต่อปี ลดลงเหลือ 6.375% ต่อปี และอัตราดอกเบี้ยเงินกู้ลูกค้ารายใหญ่ชั้นดีประเภทเงินกู้เบิกเกินบัญชี (MOR) จาก 6.750% ต่อปี ลดลงเหลือ 6.500% ต่อปี กําหนดให้มีผลบังคับใช้ตั้งแต่วันที่ 7 กุมภาพันธ์ 2563 เป็นต้นไป ทั้งนี้ ถือเป็นอัตราดอกเบี้ยเงินกู้เพื่อที่อยู่อาศัยที่ต่ําที่สุดในระบบสถาบันการเงินในปัจจุบัน สอบถามรายละเอียดเพิ่มเติมที่ธนาคารอาคารสงเคราะห์ ทุกสาขาทั่วประเทศ หรือที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-สิทธิประโยชน์กรณีว่างงานสำหรับผู้ประกันตน ม.39 ม.40
วันจันทร์ที่ 6 เมษายน 2563
สิทธิประโยชน์กรณีว่างงานสําหรับผู้ประกันตน ม.39 ม.40
วันเสาร์ที่ 28 มีนาคม 2563
Your browser does not support the audio element.
สิทธิประโยชน์กรณีว่างงานสําหรับผู้ประกันตน ม.39 ม.40
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดโอกาสให้กับผู้ประกันตน ม.39 ที่เคยมีนายจ้างและต้องออกจากงาน แต่สมัครเป็นผู้ประกันตนโดยสมัครใจ และผู้ประกันตน ม.40 ที่ประกอบอาชีพอิสระ ซึ่งทั้งหมดได้รับผลกระทบจากโรคโควิด-19 สามารถลงทะเบียนเพื่อรับเงินชดเชยรายได้ 5,000 บาท/เดือน เป็นเวลา 3 เดือน ตั้งแต่เดือนเม.ย. – มิ.ย. 63 ผ่านเว็บไซต์ www.เราไม่ทิ้งกัน.com ตั้งแต่วันที่ 28 มี.ค. 63 เป็นต้นไป พร้อมกรอกรายละเอียดข้อมูลตามที่กําหนด เมื่อผ่านการตรวจสอบคุณสมบัติแล้วจะได้รับเงินชดเชยผ่านพร้อมเพย์ที่ผูกกับเลขบัตรประจําตัวประชาชน หรือโอนเข้าบัญชีธนาคารโดยตรง ผู้มีข้อสงสัยสอบถามรายละเอียดเพิ่มเติมได้ที่หมายเลขโทรศัพท์ 0-2273-9020 ต่อ 3558
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี